title: Decizia (UE) 2017/265 a Comisiei din 14 februarie 2017 de includere a guvernului Teritoriilor de Nord-Vest ale Canadei în lista organismelor recunoscute la care face trimitere articolul 3 din Regulamentul de punere în aplicare (UE) 2015/1850 de stabilire a normelor de aplicare a Regulamentului (CE) nr. 1007/2009 al Parlamentului European și al Consiliului privind comerțul cu produse derivate din focă [notificată cu numărul C(2017) 757]

text:
               16.2.2017

               RO

               Jurnalul Oficial al Uniunii Europene

               L 39/43

         DECIZIA (UE) 2017/265 A COMISIEI
   din 14 februarie 2017
   de includere a guvernului Teritoriilor de Nord-Vest ale Canadei în lista organismelor recunoscute la care face trimitere articolul 3 din Regulamentul de punere în aplicare (UE) 2015/1850 de stabilire a normelor de aplicare a Regulamentului (CE) nr. 1007/2009 al Parlamentului European și al Consiliului privind comerțul cu produse derivate din focă

         [notificată cu numărul C(2017) 757]

   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul de punere în aplicare (UE) 2015/1850 al Comisiei din 13 octombrie 2015 de stabilire a normelor de aplicare a Regulamentului (CE) nr. 1007/2009 al Parlamentului European și al Consiliului privind comerțul cu produse derivate din focă (1), în special articolul 3,
   întrucât:

               (1)

               Articolul 3 din Regulamentul (CE) nr. 1007/2009 al Parlamentului European și al Consiliului (2) stabilește condițiile în care produsele derivate din focă obținute în urma activității de vânătoare desfășurate de comunitățile inuite sau de alte comunități indigene pot fi introduse pe piața Uniunii. Respectarea acestor condiții trebuie să fie atestată de un organism recunoscut în momentul în care produsele derivate din focă sunt introduse pe piață.

               (2)

               Articolul 3 din Regulamentul de punere în aplicare (UE) 2015/1850 stabilește cerințele pe care entitățile trebuie să le îndeplinească pentru a putea fi incluse în lista organismelor recunoscute în sensul articolului 3 din Regulamentul (CE) nr. 1007/2009.

               (3)

               Introducerea pe piață a produselor derivate din focă obținute în urma activității de vânătoare desfășurate de comunitățile inuite sau de alte comunități indigene trebuie să fie însoțită de un document emis de un organism recunoscut, care atestă îndeplinirea condițiilor stabilite în Regulamentul de punere în aplicare (UE) 2015/1850.

               (4)

               Comisia a primit, la 22 noiembrie 2016, o cerere din partea guvernului Teritoriilor de Nord-Vest prin care acesta solicita să fie autorizat ca un organism recunoscut în sensul articolului 3 alineatul (1a) din Regulamentul (CE) nr. 1007/2009. Cererea a fost însoțită de documente justificative în conformitate cu cerințele articolului 3 din Regulamentul de punere în aplicare (UE) 2015/1850.

               (5)

               Comisia a efectuat o evaluare pe baza documentelor justificative prezentate pentru a stabili dacă guvernul Teritoriilor de Nord-Vest îndeplinește cerințele pentru a deveni un organism recunoscut în conformitate cu Regulamentul de punere în aplicare (UE) 2015/1850.

               (6)

               Comisia a concluzionat că guvernul Teritoriilor de Nord-Vest îndeplinește toate cerințele prevăzute la articolul 3 alineatul (1) din Regulamentul de punere în aplicare (UE) 2015/1850 și că guvernul Teritoriilor de Nord-Vest ar trebui să fie inclus în lista organismelor recunoscute,

         ADOPTĂ PREZENTA DECIZIE:
   Articolul 1
   Guvernului Teritoriilor de Nord-Vest este considerat un organism recunoscut în sensul articolului 3 din Regulamentul de punere în aplicare (UE) 2015/1850.
   Articolul 2
   Textul prezentei decizii se publică fără întârziere pe site-ul web al Comisiei.
   Articolul 3
   Prezenta decizie se adresează guvernului Teritoriilor de Nord-Vest din Canada.

      Adoptată la Bruxelles, 14 februarie 2017.

            Pentru Comisie

         Karmenu VELLA

            Membru al Comisiei

      (1)  JO L 271, 16.10.2015, p. 1.

      (2)  Regulamentul (CE) nr. 1007/2009 al Parlamentului European și al Consiliului din 16 septembrie 2009 privind comerțul cu produse derivate din focă (JO L 286, 31.10.2009, p. 36).


title: Decizia Consiliului din 21 aprilie 1970 privind previziunile financiare multianuale

text:
Anunţ juridic important

|

31970D0244

Official Journal L 094 , 28/04/1970 P. 0023 - 0023 Finnish special edition: Chapter 1 Volume 1 P. 0064  Danish special edition: Series I Chapter 1970(I) P. 0205  Swedish special edition: Chapter 1 Volume 1 P. 0064  English special edition: Series I Chapter 1970(I) P. 0228  Greek special edition: Chapter 01 Volume 1 P. 0126  Spanish special edition: Chapter 01 Volume 1 P. 0147  Portuguese special edition Chapter 01 Volume 1 P. 0147  Ediţie specială în limba cehă Chapter 01 Volume 01 P. 46  - 46 Ediţie specială în limba estonă Chapter 01 Volume 01 P. 46  - 46 Ediţie specială în limba maghiară Chapter 01 Volume 01 P. 46  - 46 Ediţie specială în limba lituaniană Chapter 01 Volume 01 P. 46  - 46 Ediţie specială în limba letonă Chapter 01 Volume 01 P. 46  - 46 Ediţie specială în limba malteză Chapter 01 Volume 01 P. 46  - 46 Ediţie specială în limba polonă Chapter 01 Volume 01 P. 46  - 46 Ediţie specială în limba slovacă Chapter 01 Volume 01 P. 46  - 46 Ediţie specială în limba slovenă Chapter 01 Volume 01 P. 46  - 46

		19700421Decizia Consiliuluidin 21 aprilie 1970privind previziunile financiare multianuale(70/244/CECO, CEE, Euratom)CONSILIUL COMUNITĂȚILOR EUROPENE DECIDE:Articolul 1Cu scopul de a așeza bugetul Comunităților într-un cadru de planificare multianuală, Comisia, după primirea avizului Comitetului pentru politica bugetară, stabilește în fiecare an previziuni financiare care acoperă următoarele trei exerciții financiare și care arată consecințele financiare, pentru Comunitate, ale reglementărilor și deciziilor în vigoare, precum și ale propunerilor prezentate de Comisie Consiliului. Aceste previziuni sunt repartizate pe categorii de cheltuieli.După avizul Adunării, Consiliul examinează aceste previziuni și le apreciază.Articolul 2Consiliul examinează în fiecare an, pe baza unui raport din partea Comisiei, concordanța între previziunile stabilite și dezvoltările constatate.Articolul 3Din momentul în care se stabilește că cheltuielile unei categorii depășesc considerabil previziunile, Comisia înaintează un raport Consiliului și îi prezintă propuneri de măsuri comunitare adecvate.Adoptată la Luxemburg, 21 aprilie 1970.Pentru ConsiliuPreședinteleP. Harmel--------------------------------------------------


title: 2009/218/CE: Decizia Parlamentului European din 22 aprilie 2008 privind închiderea conturilor Agenției Europene pentru Medicamente pentru exercițiul financiar 2006

text:
               31.3.2009

               RO

               Jurnalul Oficial al Uniunii Europene

               L 88/183

      DECIZIA PARLAMENTULUI EUROPEAN

   din 22 aprilie 2008
   privind închiderea conturilor Agenției Europene pentru Medicamente pentru exercițiul financiar 2006
   (2009/218/CE)
   PARLAMENTUL EUROPEAN,
   având în vedere conturile anuale finale ale Agenției Europene pentru Medicamente pentru exercițiul financiar 2006 (1),
   având în vedere Raportul Curții de Conturi privind conturile anuale ale Agenției Europene pentru Medicamente pentru exercițiul financiar 2006, însoțit de răspunsurile agenției (2),
   având în vedere Recomandarea Consiliului din 12 februarie 2008 (5843/2008 – C6-0084/2008),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), în special articolul 185,
   având în vedere Regulamentul (CE) nr. 726/2004 al Parlamentului European și al Consiliului din 31 martie 2004 de stabilire a procedurilor comunitare privind autorizarea și supravegherea medicamentelor de uz uman și veterinar și de instituire a unei Agenții Europene pentru Medicamente (4), în special articolul 68,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 și anexa V la Regulamentul său de procedură,
   având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A6-0125/2008),

               1.

               ia act de conturile anuale finale ale Agenției Europene pentru Medicamente, astfel cum sunt anexate la raportul Curții de Conturi;

               2.

               aprobă închiderea conturilor Agenției Europene pentru Medicamente pentru exercițiul financiar 2006;

               3.

               încredințează Președintelui sarcina de a transmite prezenta decizie directorului executiv al Agenției Europene pentru Medicamente, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul general

         Harald RÖMER

      (1)  JO C 261, 31.10.2007, p. 10.

      (2)  JO C 309, 19.12.2007, p. 34.

      (3)  JO L 248, 16.9.2002, p. 1.

      (4)  JO L 136, 30.4.2004, p. 1.

      (5)  JO L 357, 31.12.2002, p. 72.


title: Decizia Consiliului din 27 martie 2006 privind semnarea și aplicarea provizorie a Acordului dintre Comunitatea Europeană și Regatul Maroc privind anumite aspecte ale serviciilor aeriene

text:
Anunţ juridic important

|

32006D0953

Jurnalul Oficial L 386 , 29/12/2006 p. 0017 - 0017 Jurnalul Oficial L 200 , 01/08/2007 p. 0565 - 0565

		Decizia Consiliuluidin 27 martie 2006privind semnarea și aplicarea provizorie a Acordului dintre Comunitatea Europeană și Regatul Maroc privind anumite aspecte ale serviciilor aeriene(2006/953/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 80 alineatul (2), coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) La 5 iunie 2003, Consiliul a autorizat Comisia să deschidă negocieri cu țări terțe în ceea ce privește înlocuirea anumitor dispoziții care figurează în acordurile bilaterale existente cu un acord comunitar.(2) Comisia a negociat, în numele Comunității, un acord cu Regatul Maroc privind anumite aspecte ale serviciilor aeriene, denumit în continuare "acordul", în conformitate cu mecanismele și directivele menționate în anexa la decizia Consiliului de autorizare a Comisiei pentru inițierea de negocieri cu țări terțe privind înlocuirea anumitor dispoziții care figurează în acordurile bilaterale existente cu un acord comunitar.(3) Acordul trebuie să fie semnat și aplicat provizoriu, sub rezerva încheierii sale la o dată ulterioară,DECIDE:Articolul 1Semnarea Acordului dintre Comunitatea Europeană și Regatul Maroc privind anumite aspecte ale serviciilor aeriene este aprobată în numele Comunității Europene, sub rezerva deciziei Consiliului privind încheierea respectivului acord.Textul acordului se atașează la prezenta decizie.Articolul 2Președintele Consiliului este autorizat să desemneze persoana împuternicită (persoanele împuternicite) să semneze acordul în numele Comunității, sub rezerva încheierii acestuia.Articolul 3Până la intrarea sa în vigoare, acordul se aplică începând cu prima zi a primei luni care urmează datei la care părțile și-au adresat reciproc notificări privind încheierea procedurilor necesare în acest scop.Articolul 4Președintele Consiliului este autorizat să procedeze la notificarea prevăzută la articolul 8 alineatul (2) din acord.Adoptată la Bruxelles, 27 martie 2006.Pentru ConsiliuPreședinteleM. Gorbach--------------------------------------------------